Diari Oficial de la Generalitat Valenciana


Sumari del DOGV 7575, del 21-07-2015 (2015/6630)

RESOLUCIÓ de 16 de juliol de 2015, del secretari autonòmic d'Inclusió i de l'Agència Valenciana de la Igualtat i director general de l'Institut Valencià de la Joventut.Generalitat Jove, mitjançant la qual es deleguen competències i atribucions.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7575

Data del DOGV
:   21-07-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/6630


Data del document
:   16-07-2015

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

RESOLUCIÓ de 16 de juliol de 2015, del secretari autonòmic d'Inclusió i de l'Agència Valenciana de la Igualtat i director general de l'Institut Valencià de la Joventut.Generalitat Jove, mitjançant la qual es deleguen competències i atribucions. [2015/6630]  
Els articles 7 i 10 de la Llei 18/2010, de 30 de desembre, de la Generalitat, de Joventut de la Comunitat Valenciana, estableixen els òrgans de direcció de l'Institut Valencià de la Joventut.Generalitat Jove i preveuen el nomenament del seu director o de la seua directora general mitjançant un decret del Consell. El Decret 103/2015, de 7 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, determina i ordena el nivell directiu de l'Administració, i el seu article 11 assigna a la persona titular de la Secretaria Autonòmica d'Inclusió i de l'Agència Valenciana de la Igualtat, entre altres competències, la d'ocupar la Direcció General de l'Institut Valencià de la Joventut.Generalitat Jove.   
El volum i la diversitat d'assumptes que han de ser resolts pel titular de la Secretaria Autonòmica d'Inclusió i de l'Agència Valenciana de la Igualtat en les matèries que li han sigut atribuïdes pel citat Decret 103/2015, de 7 de juliol, que inclouen les pròpies de la Direcció General de l'Institut Valencià de la Joventut.Generalitat Jove, aconsellen la delegació d'una part en altres òrgans per a una major agilitat i eficàcia en la gestió dels serveis que té encomanats.   
  
L'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, regula el procediment i les condicions de delegació de competències per part dels òrgans de les administracions públiques, i l'article 11.3, lletra d, de la Llei 18/2010, de 30 de desembre, de la Generalitat, de Joventut de la Comunitat Valenciana, preveu expressament la possibilitat de que la Direcció General de l'Institut delegue competències en la Secretaria General.   
D'acord amb tot el que antecedeix, resolc:   
  
Primer  
Delegar, en la Secretaria General de l'Institut Valencià de la Joventut.Generalitat Jove, les competències de la Direcció General de l'Institut Valencià de la Joventut.Generalitat Jove (IVAJ) previstes en l'article 10, apartats 2 i 3, de la Llei 18/2010, de 30 de desembre, de la Generalitat, amb les excepcions previstes en els apartats segon i tercer d'esta resolució.   
  
Segon  
Delegar en la persona titular de l'Àrea de l'IVAJ les competències i atribucions següents:   
1. Les relatives a la gestió del capítol I, Despeses de personal, del pressupost de l'Institut Valencià de la Joventut.Generalitat Jove que corresponguen al director general i no estiguen atribuïdes a un altre òrgan.   
2. Les competències atribuïdes a la Direcció General en matèria d'horari de treball, control de presència, formació del personal, permisos, llicències, autoritzacions i vacances del personal.   
3. La formalització de sol·licituds, recursos i en general de tots els actes i tràmits administratius que siguen necessaris per a la gestió de l'Institut Valencià de la Joventut.Generalitat Jove davant de la Tresoreria General de la Seguretat Social, la Mutualitat de Funcionaris Civils de l'Estat, l'Institut Nacional de la Seguretat Social i les mútues d'accidents de treball i malalties professionals, quan corresponguen al director general i no estiguen atribuïts a un altre òrgan.   
4. La signatura de tots els documents administratius i de gestió pressupostària que calguen per a l'execució de transferències corrents o de capital aprovades en el marc de convocatòries públiques d'ajudes o subvencions.   
5. La signatura de tots els documents administratius i de gestió pressupostària que calguen per a l'execució de resolucions de revocació o minoració en el marc de convocatòries públiques d'ajudes o subvencions.   
6. La signatura de tots els documents administratius i de gestió pressupostària que calguen per a l'ingrés d'impostos, taxes o retencions a tercers que haja d'abonar o realitzar i ingressar l'Institut Valencià de la Joventut.Generalitat Jove, així com l'aprovació de la despesa i ordenació del pagament d'arbitris, taxes i impostos.   
7. La signatura dels documents relatius a les situacions administratives del personal, dirigides a la seua anotació o inscripció en el Registre de Personal de la Direcció General de la Funció Pública.   
8. La signatura dels documents administratius i de gestió pressupostària que porten causa de l'exercici de competències que el titular de l'Àrea de l'IVAJ tinga delegades o d'ingressos procedents de subvencions o convenis.   
  
Tercer  
Delegar en la persona titular del Servei de Gestió Econòmica i Contractació la competència per a certificar les dades tributàries, fiscals o econòmics que corresponguen a l'Institut Valencià de la Joventut.Generalitat Jove respecte de terceres persones o davant de l'Administració tributària.   
  
Quart  
Sempre que es faça ús d'esta delegació d'atribucions, s'haurà de fer constar expressament esta circumstància en la resolució o en l'acte que s'adopte, i es consideraran dictats per l'òrgan delegant, sense que càpia la delegació de competències delegades.   
  
Cinqué  
Queda revocada i sense efecte la Resolució de 20 de desembre de 2001 (DOCV 6968, 18.02.2001), i totes les resolucions de la Direcció General de l'Institut Valencià de la Joventut o de la Direcció General de l'Institut Valencià de la Joventut.Generalitat Jove per les quals es deleguen atribucions, funcions, competències o signatura i que anaren adoptades amb anterioritat a esta delegació.   
  
Sisè  
Les delegacions previstes en esta resolució tindran eficàcia des del dia de la seua publicació en el Diari Oficial de la Comunitat Valenciana.   
  
  
València, 16 de juliol de 2015.- El secretari autonòmic d'Inclusió i de l'Agència Valenciana de la Igualtat, i director general de l'Institut Valencià de la Joventut.Generalitat Jove: Alberto Ibáñez Mezquita.